The Sisters Grimm | SkalkSkryf
« Vakansie by die see
November 30, 2010 deur Louwie
Strompel Jeremy Cronin wankelrig rond in By van Beeld, en soos `n wafferse PW soek hy Die Vyand daar buite, die vyand van die Demokrasie, van die Volk, eintlik maar van die gepeupel, die 'Human Ruble" soos sy geesgenoot en oud stryder Kareltjie Marx hulle destyds genoem het.
Vir PW was dit die bose Kommuniste, vir Cronin is die groot bose mag die nuwe liberale. Of dit die New Liberals of die Newliberals is waarvan hy praat sê hy nie. Waarom liberales `n probleem is, is ook nie duidelik nie.
Ek vermoed dat Jeremy (die ANC "joef leek" beskuldig hom daarvan dat hy die Groot, Wit Messias" probeer speel) se eintlike frustrasie daarin lê dat sy ANC bedmaats met hulle grootliks "hunter gatherer mindset" nie die helfte van sy Post-moderne narratief oor sosiale en ekonomiese kwessies verstaan nie. Die kripvreters verstaan Kommunisme nog altyd as dat almal gelyk is, party is net meer gelyk as die ander en hulle en hulle gelykes vreet eerste, veral sushi, kaviaar en Mouet Shampanje. En die kamerade ry net met miljoen Rand Merc's, Be-Em's en viertrek waens.
Alles ietwat verwarrend, omtrent so verwarrend soos die nuwe geskarrel deur post-moderne sielkundiges om die gebroeders Grimm se sprokies te herinterpreteer.
Die Groot Probleem, volgens die sielkundiges is dat mans van vandag nie meer sterk mans is nie omdat hulle nie meer aan inisiasie-rituele in die weermag, die koshuis of in die bos waar die voorvelle met stomp, vuil messe afgekap word, onderwerp word nie.
Mans moet deur sterk mans oor die lewe ingelig word sodat hulle ook sterk kan wees en vir Doring Rosie kan gaan red.
Nou wonder mens op watter planeet hierdie mense die afgelope 2000 jaar geleef het dat hulle nog nie agtergekom het dat hierdie testosteroon gedrewe manne ons wêreld tot op die rand van `n ekologiese, ekonomiese, politieke en sosiale afgrond gedryf het nie. Ons hang letterlik aan ons vingerpunte oor die afgrond en soos Jeremy, glo die arme bliksems al wat ons kan red is nog meer van dieselfde!
Klein (en groot) testes gedrewe mannetjies soos die in Iran, Rusland, Kuba, Noord Korea, Italië, Frankryk, die Nuwe, Verbeterde RSA en nog baie ander lande, sowel as in die besigheidswêreld, die politiek, die kerk en die wetenskap, hou die wêreld letterlik gevange met die belofte dat dit wat hulle doen entlik goed is vir ons.
Die vreemdste is dat vrouens ook agter die gedagte van "die sterk man" stelling inneem. Die Amerikaanse Tea Party is een voorbeeld van daardie versugting. Seuns moet geleer word om VREESLOSE MANS te wees. Klein seuntjies moet leer die fallus regeer. Dan kry jy die mannetjie van anderdag wat in die kerk, toe hy sy tong uitsteek en gesigte trek geveg met `n meisietjie nie kon wen nie, sy broek afpluk en sy peester oorwinnend voor haar en die gemeente rond swaai. Trotse pa vat hom uit die kerk uit en die gemeente giggel goedkeurend vir die dapper kind wat duidelik eendag `n STERK MAN gaan word. Die vreeslose fallus oorwin altyd!
Of jy kry die jong man uit die bos (sonder voorvel dalk?) wat `n Dokter met `n baksteen oor die kop slaan en terwyl sy bewusteloos lê en bloei, klim hy op haar en "oorwin" haar met `n dierlike testosteroon gedrewe "manlikheid".
Bestaan daar in die onderbewuste van mans en vrouens dan die mite dat Doring Rosie graag wakker wil word met `n STERK MAN, peester in die hand langs haar bed?
Of is dit soos Joh sê; geweld was nog altyd die wêreld se enigste oplossing vir alle probleme.
Soos Howard Jacobson in "The Finkler Question" sê: 'The disgrace was universal. Just to be a human being was to be a disgrace. Life was a disgrace, an absurd disgrace, to be exceeded in disgracefulness only by death.'
Net so verward is die koeksister anties wat hierdie skildery op die NG kerk se web blad gesien het en onmiddelik moord en doodslag begin skreeu het oor die gruwelike pornografie.
Wat hulle toe regkry was om `n stormloop na die werf toe te veroorsaak, ook deur kinders, wat na die gruwel wou kyk, en daar gee Google natuurlik direkte skakels na regte egte Porno sites op sterkte van die seks gedeelte van die kerk se werfnaam wat te doen het met die jeug en seksualiteit.
Miskien moet ek my meisie ook `n kappie opsit om aandag te trek!
Posted in Uncategorized | Tagged Manlikheid, Porno, Sprokies | 2 Kommentaar
op Desember 3, 2010 at 1:22 nm Andrew
Die ironie is blykbaar verlore op die tannies dat hulle 'n boek aanbid wat grafiese erotika bevat en sexuele afwykings soos verkragting en bloedskande beskryf. In fact hulle eie neurotiese sienings oor sex is seker as gevolg daarvan. Maar dit wat van die gode afkomstig is, is blykbaar nie onwelvoeglik nie en is geskik vir kinders.
Maar ek moet darem ook erken dat nie alles hardcore is nie. Dele van die Bybel is ook sensueel. Salomo raak so meegevoer in Hooglied dat hy skoon vergeet om oor sy god te skryf.
Dit begin met: " Soen my, soen my weer en weer! Jou liefkosing is beter as wyn … " en dit raak al hoe beter.
op Desember 4, 2010 at 10:26 nm Louwie
Andrew, jy het tog nie regtig gedink die anties het `n sin vir humor nie!
Dat Die Groot Boek `n erg negatiewe siening oor seks by hulle gekweek het is egter baie waar.
Die kunstenaar sê glo die skildery belig die moderne vrou se emansipasie. Omdat die vrou nou kaal is spring die 'burn-the-bra' brigade onmiddelik op hulle besems oor die uitbuiting van die naakte vroulike liggaam.
Ewe verward as die outannies, sou ek sê.
`n Kunskenner maak die skildery af as 'nie hoge' kuns nie. Wat sou ek weet van 'hoge' kuns? Die kind is effe maerderig, maar verder lyk die prentjie heel skaflik.
Sal vroulief moet aanmoedig om Hooglied weer te gaan lees, mens het alle aanmoediging nodig wat jy kan kry 😀